Feb 23,2019
ఎన్‌టీపీసీ రూ.2,952 కోట్ల డివిడెండ్‌
న్యూఢిల్లీ : దేశంలోనే అతిపెద్ద విద్యుత్‌ ఉత్పత్తిదారు ఎన్‌టీపీసీ లిమిటెడ్‌ 2018-19 ఆర్థిక సంవత్సరానికి గాను రూ.2,951.88 కోట్ల మధ్యంతర డివిడెండ్‌ను ప్రకటించింది. కాగా, ఇది ఈక్విటీ షేర్‌ పెట్టుబడిపై 35.8 శాతమని ఆ కంపెనీ పేర్కొంది. ప్రస్తుతం ఎన్‌టీపీసీలో కేంద్రానికి 58.93 శాతం వాటా ఉంది. దీంతో ప్రభుత్వానికి ఇందులో రూ.1,739.61 కోట్ల మధ్యంతర డివిడెండ్‌ను ప్రకటించింది. ఈ మొత్తాన్ని విద్యుత్‌ శాఖ మంత్రి ఆర్‌కే సింగ్‌కు ఎన్‌టీపీసీ చైర్మెన్‌ అండ్‌ మేనేజింగ్‌ డైరెక్టర్‌ గురుదీప్‌ సింగ్‌ అందజేశారని ఆ కంపెనీ పేర్కొంది. దీంతో వరుసగా 26వ ఏడాది డివిడెండ్‌ అందించినట్టయిందని తెలిపింది.
మీ స్నేహితులకు రికమెండ్ చెయ్యండి